1947 ई० च देस अजाद होआ। इस अजादी कन्नै लाहुऐ दा इक हाड़ बी आया। मनुक्खता दुखी होई उट्ठी। लोकें गी नमें अनुभव होए ते उनै इक व्यक्ति दी उन्नती गी गै देसै दी उन्नती समझेआ। प्रांतै दी भाशा गी तरक्की देने ते उस्सै दी उन्नती कन्नै अपना जन्म-मरन ब’न्नी दित्ता। इस बिचार धारा गी खुल्ला खेतर लब्भा। लेखकें गी होरे उच्ची पर नमीं डुआरी थ्होई। प्रांत-प्रांत दा साहित्य रचेआ जान लगा। फी इक नेही लैह्‌र आई जे हिंदी ते उर्दू ते नाटकै दै कन्नै कश्मीरी डोगरी, पंजाबी भद्रवाही ते लद्‌‌दाखी भाशाएं बिच नाटक लिखे जान लगे।